**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

**Broj: 07-11-5-5663/22**

Bosanska Krupa, 12.08.2022.godine

Na osnovu člana 68. stav (1) Zakona o javnim nabavkama („Službeni glasnik BiH“, broj: 39/14), u otvorenom postupku nabavke radova s namjerom provođenja e-aukcije – Uređenje javnih površina u ulici 511. Sbb i Trgu Alije Izetbegovića u Bosanskoj Krupi – segment 1, na prijedlog Komisije za provođenje postupka javne nabavke, Gradonačelnik Grada Bosanska Krupa, kao rukovodilac ugovornog organa donosi:

**ODLUKU**

**o odbacivanju ponude ponuđača i poništenju Odluke o izboru najpovoljnijeg ponuđača**

1. **Odbacuje se** ponuda ponuđača **d.o.o. „BC-GRADNJA“ Bosanska Krupa** u postupku nabavke radova- Uređenje javnih površina u ulici 511. Sbb i Trgu Alije Izetbegovića u Bosanskoj Krupi – segment 1, jer je ponuđač dostavio **nepotpune dokaze o ispunjavanju** uslova iz člana 45. stav 2 tačka a) Zakona o javnim nabavkama.
2. **Poništava se Odluka o izboru najpovoljnijeg ponuđača** u postupku nabavke radova- Uređenje javnih površina u ulici 511. Sbb i Trgu Alije Izetbegovića u Bosanskoj Krupi – segment 1, broj 07-11-5-5663/22 od 12.08.2022. godine.
3. **Odluka stupa na snagu danom donošenja.**

**O b r a z l o ž e n j e**

Postupak javne nabavke pokrenut je Posebnom odlukom o pokretanju postupka javne nabavke broj: 07-11-5-5663/22 od 30.06.2022. godine. Javna nabavka je provedena putem otvorenog postupka s namjerom provođenja e-aukcije– Uređenje javnih površina u ulici 511. Sbb i Trgu Alije Izetbegovića u Bosanskoj Krupi –segment 1. Obavještenje o nabavci broj: 1272-1-3-106-3-83/22 od 30.6.2022. godine - objavljeno na portalu JN (TD preuzelo ukupno 9 ponuđača) i u „Službenom glasniku BiH“, broj: 45/22 od 8.7.2022. godine

Po objavljenom obavještenju rok za prijem ponuda je bio 21.07.2022. godine do 11,00 sati. Do označenog roka za prijem ponuda na protokol Ugovornog organa pristigle su dvije ponude, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda:

1. **d.o.o. „BC-GRADNJA“ Bosanska Krupa**, broj protokola: 07-11-5-5663-2/22, 21.7.2022. godina u 9:10 sati
2. **d.o.o „KOV-GRAD“ Bužim,** broj protokola: 07-11-5-5663-3/22, dana 21.7.2022. godina u 10:15 sati

Komisija za provođenje postupka javne nabavke je u skladu sa tenderskom dokumentacijom dana 21.07.2022. godine u 11,30 sati izvršila javno otvaranje ponuda i na zapisnik konstatovala:

1. **Ponuđač d.o.o. „BC-GRADNJA“ Bosanska Krupa,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **641.518,53 KM bez PDV**,

PDV **109.058,15 KM**

ukupna cijena ponude: **750.576,68** **KM sa PDV- om,**

Nema popusta

1. **Ponuđač d.o.o „KOV-GRAD“ Bužim** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **764.899,01 KM bez PDV**,

PDV **130.032,83 KM**

ukupna cijena ponude: **894.931,84** **KM sa PDV- om,**

Nema popusta

Komisija za provođenje postupka javne nabavke je izvršila evaluaciju dostavljenih ponuda i konstatovala je da su ponude ponuđača **d.o.o. „BC-GRADNJA“ Bosanska Krupa i d.o.o „KOV-GRAD“ Bužim** potpune, ispravne u formalno-pravnom smislu (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze, kao i da računskih grešaka nije bilo).

S obzirom na navedeno Komisija je predložila ugovornom organu da zakaže e-aukciju sa kvalifikovanim ponuđačima, i to**: d.o.o. „BC-GRADNJA“ Bosanska Krupa i d.o.o „KOV-GRAD“ Bužim**, u skladu s Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano za dan 25.07.2022. godine u 14:00 h i ista je trajala od 14:00 h do 14:15 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

Konstatuje se da je aukcija trajala od 14:00 sati do 14:15 sati i da nije bilo podnošenja ponuda.

Na osnovu izvještaja o toku i završetku e-aukcije utvrđeno je da je konačna rang lista ponuđača koji su učetvovali u e-aukciji slijedeća:

1. **d.o.o. „BC-GRADNJA“ Bosanska Krupa** konačna cijena ponude iznosi **641.518,53 KM bez PDV-a**, pa ukupna cijena ponude iznosi **750.576,68 KM** **sa PDV-om,** (početna cijena ponude umanjena za 0%);
2. **d.o.o „KOV-GRAD“ Bužim** konačna cijena ponude iznosi **764.899,01 KM bez PDV-a**, pa ukupna cijena ponude iznosi **894.931,84KM** **sa PDV-om,** (početna cijena ponude umanjena za 0%);

Komisija je konstatovala da je procijenjena vrijednost radova, sljedeća: cijena bez PDV: **632.607,11 KM ,** odnosno **PDV-om cijena sa 740.150,32 KM**

Nakon provedene e-aukcije sa kvalifikovanim ponuđačima Komisija je konstatovala da je ponuda prvorangiranog ponuđača d.o.o. „BC-GRADNJA“ Bosanska Krupa viša od procijenjene vrijednosti predmetnih radova za 8.911,42 KM bez PDV-a , odnosno 10.426,36 KM sa PDV-om, pa je predložila Ugovornom organu da, ukoliko nema dokaz da su osigurana dodatna sredstva u odnosu na procijenjenu vrijednost predmetnih radova, isti postupak u smislu člana 69. stav 2. tačka (e) Zakona o javnim nabavkama poništi.

Ugovorni organ je osigurao nedostajuća sredstva u Budžetu općine Bosanska Krupa za 2022. godinu i donio Odluku o izboru najpovoljnijeg ponuđača doo „BC-GRADNJA“ Bosanska Krupa, broj 07-11-5-5663/22 od 05.08.2022. godine.

**Odluka o izboru najpovoljnijeg ponuđača broj 07-11-5-5663/22 od 5.8.2022. godine dostavljena je putem e-maila ponuđačima u postupku dana 05.08.2022. godine.**

**Tačkom 2. navedene Odluke** izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, ukoliko iste nije dostavio u sastavu ponude.

Izabrani ponuđač je dana 09.08.2022. godine na protokol Ugovornog organa dostavio ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama.

Uvidom u dostavljenu dokumentaciju/uvjerenja o ispunjavanju uslova iz člana 45. ZJN, Ugovorni organ je utvrdio da je ponuđač dostavio nepotpune dokaze koji ispunjavaju uslove iz člana 45. stav (2) tačka a) Zakona o javnim nabavkama.

Naime, tenderskom dokumentacijom je propisano da ponuđač koji bude odabran kao najbolji u ovom postupku javne nabavke je dužan u roku ne dužem od 10 dana dostaviti slijedeće dokaze u svrhu dokazivanja činjenica potvrđenih u izjavi i to:

1. izvod iz kaznene evidencije nadležnog suda da u krivičnom postupku nije osuđen pravosnažnom presudom za krivična djela organizovanog kriminala, korupciju, prevaru ili pranje novca, u skladu sa važećim propisima u Bosni i Hercegovini ili zemlji u kojoj je registrovan; **uvjerenje/potvrda izdato od strane Suda BiH i uvjerenje/potvrda izdato od strane suda prema sjedištu pravnog lica odnosno ponuđača**).

Ponuđač doo „BC-GRADNJA“ Bosanska Krupa je dostavio kao dokaz –**uvjerenje Suda BiH broj 03-5990/22 od 19.07.2022. godine**, **uvjerenje Općinskog suda u Bihaću broj 17 0 Kr 1373 22 od 18.7.2022. godine** da protiv doo „BC-GRADNJA“ Bosanska Krupa pred sudovima na području BiH nije podignuta optužnica koja je stupila na pravnu snagu, odnosno nije potvrđena optužnica, a niti je izrečena osuđujuća presuda za krivično djelo sa propisanom kaznom zatvora do 5 (pet) godina ili novčanom kaznom kao glavnom kaznom **i uvjerenje Općinskog suda u Bihaću broj 17 0 Kr 1372 22 od 18.7.2022. godine** da protiv odgovornog lica ponuđača pred sudovima na području BiH nije podignuta optužnica koja je stupila na pravnu snagu, odnosno nije potvrđena optužnica, a niti je izrečena osuđujuća presuda za krivično djelo sa propisanom kaznom zatvora do 5 (pet) godina ili novčanom kaznom kao glavnom kaznom.

Dakle, uvjerenja Općinskog suda u Bihaću koja je izabrani ponuđač dostavio Ugovornom organu nisu u skladu sa traženim dokazima propisanim u tenderskoj dokumentaciji- a to da je uvjerenje/potvrda ***izdato od strane suda prema sjedištu pravnog lica odnosno ponuđača*** i članu 45. stav (2) tačka a) ZJN, **pa se u vezi gore navedenog, a shodno članu 68. stav (1) Zakona o javnim nabavkama odbacuje ponuda** **ponuđača**  **d.o.o. „BC-GRADNJA“ Bosanska Krupa.**

Prednje potkrepljuje i zvaničan stav Agencije za javne nabavke od 24.06.2019.godine:

„*Agencija za javne nabavke se obratila Sudu BiH  aktom br: 01-02-1-1083-3/19 od 14.05.2019. godine sa pitanjem: "Da li je za ispunjenje ovog uslova iz člana 45. stav (1) tačka a) Zakona, a u vezi sa stavom (2) tačkom a) iste odredbe Zakona, neophodno da potencijalni kandidat/ponuđač kumulativno dostavi potvrdu Suda BiH i potvrdu suda prema sjedištu pravnog lica odnosno kandidata/ponuđača?".*

*Sud BiH je svojim aktom od 21.05.2019. godine, obavjestio Agenciju da je u cilju urednosti ponuda, a prema članu 45. stav (1) tačka a), u vezi sa stavom (2) tačka a) istog člana Zakona, neophodno da svaki kandidat/ponuđač kumulativno dostavi potvrdu Suda BiH i potvrdu suda prema sjedištu pravnog lica, odnosno kandidata/ponuđača, iz razloga što nije definisan Jedinstveni registar na nivou Bosne i Hercegovine, u koji bi se upisivale pravosnažne presude za osuđene za krivična djela organizovanog kriminala, korupcije, prevare i pranja novca.*

*Stoga, neophodno je da ugovorni organ u tenderskoj dokumentaciji propiše obavezu za kandidate/ponuđače da, u smislu odredbi člana 45. stav (1) taka a), u vezi sa stavom (2) tačka a) iste odredbe Zakona, dostave uvjerenje Suda BiH i suda prema sjedištu pravnog lica, odnosno kandidata/ponuđača.*

*Prema tome, kandidat/ponuđač  je dužan da dostavi uvjerenje izdato od strane Suda BiH i suda u nadležnog prema svom sjedištu, iz kojeg je vidljivo da mu u krivičnom postupku nije izrečena pravosnažna presuda kojom je osuđen za sva krivična djela iz člana 45. stav (1) tačka a) Zakona.****Međutim, nije prihvatljivo uvjerenje izdato od bilo kojeg suda u BiH, u kojem nisu naznačena sva navedena krivična djela, već samo neka od njih ili uvjerenje suda koji uopšte nije nadležan prema sjedištu kandidata/ponuđača****.“*

S obzirom na navedeno Ugovorni organ je odlučio kao u dispozitivu Odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno:

Armin Halitović

1. D.o.o. „BC-GRADNJA“ Bosanska Krupa –putem e-maila
2. D.o.o „KOV-GRAD“ Bužim-putem e-maila
3. Knjiga faximila
4. U spis
5. Web stranica
6. a/a